


___- SONLI SHARTNOMA LOYIHASI 
Jizzax viloyatidagi chorrahalarda yo‘l harakati qoidabuzarliklarini aniqlovchi texnik vositalar majmualari va yo‘llarda svetofor orqali tartibga solishni tashkil etish va joriy qilish bo‘yicha qurilish-montaj hamda sozlash va ishga tushirish ishlarini bajarish.
Toshkent sh.                                                                                                                           “__” ________ 20__y.
Ustav asosida faoliyat yurituvchi keyingi o‘rinlarda «Pudratchi» deb ataluvchi __________ Mas'uliyati cheklangan jamiyati direktori ________, bir tomondan va Ustav asosida faoliyat yurituvchi keyingi o‘rinlarda «Buyurtmachi» deb ataluvchi «TELECOM SOFT» Mas’uliyati cheklangan jamiyati Bosh direktori ____________ tomonidan, keyingi o‘rinlarda, birgalikda «Tomonlar», alohida esa «Tomon» deb ataluvchilar, quyidagilar to‘g‘risida mazkur pudrat shartnomasini (keyingi o‘rinlarda «Shartnoma» deb yuritiladi) tuzdilar:

1. SHARTNOMA PREDMETI
1.1. Mazkur Shartnoma Tomonlarning majburiyatli o‘zaro munosabatlarining umumiy shartlarini belgilaydi, unga ko‘ra Pudratchi Buyurtmachining Texnik talablariga (ushbu Shartnomaning 1-ilovasi) muvofiq, Jizzax viloyatidagi chorrahalarda yo‘l harakati qoidabuzarliklarini aniqlovchi texnik vositalar majmualari va yo‘llarda svetofor orqali tartibga solishni tashkil etish va joriy qilish bo‘yicha qurilish-montaj hamda sozlash va ishga tushirish ishlarini amalga oshirish majburiyatini oladi. (keyingi o‘rinlarda «Ishlar»).
1.2. Buyurtmachi mazkur Shartnomada nazarda tutilgan tartib va shartlarda Pudratchi tomonidan Buyurtmalar bo‘yicha tegishli tarzda va to‘liq hajmda bajarilgan ish natijasini qabul qilish va haqini to‘lash majburiyatini oladi.
1.3. Ishlar Tomonlar imzolagan Buyurtmalar asosida, mazkur Shartnomaning 2-ilovasidagi shaklga (Buyurtma shakli) muvofiq va Loyiha-smeta hujjatlariga asosan bajariladi.
2. ISHLAR QIYMATI VA HISOB-KITOB TARTIBI
2.1. Mazkur Shartnoma bo‘yicha Pudratchi tomonidan bajariladigan ishlarning taxminiy qiymati 12% QQS bilan ******** (**********) so‘mni tashkil etadi.
2.2. [bookmark: _Hlk183650418]Shartnomada ko‘rsatilgan summa ekspertizadan o‘tkazilgan loyiha-smeta hujjatlariga muvofiq amalda bajarilgan ishlar hajmlarini hisobga olgan holda aniqlashtirilishi va tuzatilishi kerak, bunda ishlar hajmining qiymati ishtirokchi tomonidan tanlovda ko‘rsatilgan narxiga muvofiq bo‘lishi kerak.
2.3. Buyurtmachi mazkur Shartnoma bo‘yicha ishlarning to‘lovini Pudratchiga naqd pulsiz shaklda, Pudratchining bank hisobraqamiga quyidagi tartibda amalga oshiradi:
2.3.1. Buyurtma summasining 15% (o‘n besh foiz) miqdoridagi qismi Buyurtma Tomonlar o‘rtasida imzolangandan so‘ng 15 (o‘n besh) ish kuni ichida.
2.3.2. Bajarilgan ishlar qiymatining 75% qismi har bir hisob-faktura bo‘yicha, bajarilgan ishlar dalolatnomasi va hisob-faktura imzolangan paytdan boshlab 10 (o‘n) bank kuni ichida
2.3.3. Bajarilgan ishlar qiymatining 5% qismi har bir hisob-faktura bo‘yicha nazorat o‘lchovidan so‘ng amalga oshiriladi.
2.3.4. Bajarilgan ishlar qiymatining 5% qismi ushbu shartnomada belgilangan 12 oylik kafolat muddati tugagandan so‘ng, lekin moliya yili yakunidan kechiktirmay.
2.4. Buyurtmachi quyidagi huquqlarga ega:
a) bajarilgan ishlar Dalolatnomasi bo‘yicha to‘lov muddatini bir tomonlama tartibda, Pudratchi tomonidan tegishli Buyurtma bo‘yicha ishlarni bajarish kechiktirilgan davrga mutanosib ravishda uzaytirish orqali o‘zgartirish;
b) Pudratchining boshqa Buyurtmalar bo‘yicha ishlarni bajarishni kechiktirishi sababli qarzdorligi mavjud bo‘lgan hollarda, Pudratchi tomonidan ijro etilgan Buyurtma bo‘yicha to‘lovni amalga oshirmaslik.


3. [bookmark: _Hlk183649204]BUYURTMALARNI RASMIYLASHTIRISH TARTIBI
3.1. Pudratchi Buyurtmachi tomonidan Buyurtma loyihasi taqdim etilgan paytdan boshlab 3 (uch) ish kunidan kechiktirmay Buyurtmani imzolashi va bir nusxasini Buyurtmachiga qaytarishi shart.
Pudratchi mazkur Shartnoma bo‘yicha ishlarni bajarishga Buyurtmachi tomonidan shartnomaning 2.3.1-bandiga asosan oldindan to‘lov amalga oshirilgan paytdan boshlab 3 (uch) kalendar kunidan kechiktirmay kirishishi shart.
3.2. Tomonlar Ishlarni bajarish jarayonida yuzaga keladigan tashkiliy va texnik masalalarni hal qilish uchun mas’ul vakillarni tayinlaydilar va bu haqda bir-birlarini yozma ravishda xabardor qilishlari kerak.
3.3. Har bir alohida Buyurtma bo‘yicha ishlar tegishli Buyurtma bo‘yicha bajarilgan ishlar Dalolatnomasi va hisob-faktura har ikki Tomon tomonidan imzolangandan so‘ng bajarilgan deb hisoblanadi.

4. ISHLARNI BAJARISH MUDDATLARI VA MANZILI

4.1.   Ishlarni bajarish manzili Buyurtmada ko‘rsatiladi.
4.2. Agar ishlar Pudratchi tomonidan boshlangan bo‘lsa, ammo Pudratchiga bog‘liq bo‘lmagan, ishlarni o‘z vaqtida tugatishga halal beruvchi holatlar tufayli to‘xtatib turilgan bo‘lsa va bu haqda Pudratchi belgilangan tartibda Buyurtmachini ogohlantirgan bo‘lsa, bunday holatlarda ishlarni bajarish muddatlari Buyurtmachining roziligi bilan o‘zgartirilishi mumkin. Pudratchi Buyurtmalarda belgilangan ishlarni bajarish muddatlariga rioya qilinishi uchun javobgardir.
5. ISHLARNI BAJARISH VA TOPSHIRISH-QABUL QILISH TARTIBI

5.2.  Bajarilgan qurilish-montaj ishlarini topshirish-qabul qilish tartibi:
5.2.2. Pudratchi qurilish ishlarini qat’iy ravishda LSH va Buyurtmachi talablariga muvofiq bajarishi shart;
5.2.3.  Mazkur Shartnoma bo‘yicha qurilish-montaj Ishlari yakunlangandan so‘ng Pudratchi:
a) Buyurtmachining mazkur Shartnomaning 3.4-bandiga muvofiq tayinlangan mas’ul ijrochisining elektron pochtasi orqali yoki mazkur Shartnomaning 16.9-bandiga muvofiq bunday xabarnoma olinganligi faktini qayd etuvchi boshqa usul bilan bajarilgan Ishlarni topshirishga tayyorligi to‘g‘risida Buyurtmachini xabardor qiladi;
b) ishlarni qabul qilish zarurligi to‘g‘risida Buyurtmachini xabardor qiladi va Buyurtmachiga ijro hujjatlarini, ishlatilgan materiallar qiymatini tasdiqlovchi hujjatlarni (yukxatlar, hisob-fakturalar), ishlarni bajarishda foydalanilgan materiallar, uskunalar va kabel mahsulotlarining sifatini tasdiqlovchi sertifikatlar va texnik pasportlarni taqdim etadi.
d) bajarilgan ishlar dalolatnomasi va hisob-faktura Buyurtmachiga har bir obyekt bo‘yicha alohida, hisobot oyining 25-sanasidan kechiktirmay taqdim etiladi.
5.2.4. Pudratchining xabarini va mazkur Shartnomaning b) kichik bandida nazarda tutilgan hujjatlarni olgan Buyurtmachi 5 (besh) ish kuni ichida qabul qilishga kirishishi shart.
5.2.5. Buyurtmachi bajarilgan Ishlarning sifatini tekshirish va Ishlarning sifatsiz bajarilganligi faktini aniqlash, shu jumladan mustaqil mutaxassislarni (ekspertlarni) jalb qilish yo‘li bilan aniqlash huquqiga ega.
5.3. Tugallangan qurilish obyektini davlat ro‘yxatidan o‘tkazishni ta’minlash bo‘yicha ishlarni qabul qilish tartibi:
5.3.1. Qurilish-montaj ishlari yakunlangandan so‘ng Pudratchi Buyurtmachi bilan birgalikda obyektni foydalanishga topshirish va uni davlat ro‘yxatidan o‘tkazishga kirishadi.
5.3.2. Ishlar natijalariga ko‘ra, Pudratchi Buyurtmachiga me’yoriy-huquqiy qonunchilikda nazarda tutilgan barcha hujjatlar bilan birga bajarilgan ishlarni topshirish-qabul qilish dalolatnomasini taqdim etadi.
5.4. Pudratchi taqdim etgan bajarilgan ishlarni topshirish-qabul qilish Dalolatnomalari bo‘yicha Buyurtmachi quyidagilarga haqli:
5.4.1. Ishlar tegishli sifatda bajarilgan taqdirda, Pudratchi taqdim etgan bajarilgan Ishlarni topshirish-qabul qilish Dalolatnomasini imzolash; 
5.4.2. Qabul qilish jarayonida Ishlarda kamchiliklar (nuqsonlar) aniqlangan taqdirda, Pudratchiga asoslantirilgan yozma rad javobini yuborgan holda bajarilgan Ishlarni topshirish-qabul qilish Dalolatnomasini imzolashdan bosh tortish; 
5.4.3 Pudratchiga ishlarning qiymati va turlarini aniqlash qismida Bajarilgan ishlar dalolatnomasi va hisob-fakturaga o‘zgartirishlar, tuzatishlar kiritish to‘g‘risida ijro etilishi majburiy bo‘lgan ko‘rsatmalar berish.
Buyurtmachining ushbu ko‘rsatmalari asoslantirilgan bo‘lishi va ishlar qiymatini o‘zgartirish va (yoki) bajarilgan ishlar dalolatnomasidan ayrim turdagi ishlarni (agar bu ishlar bajarilmagan bo‘lsa yoki sifatsiz bajarilgan bo‘lsa) chiqarib tashlash bo‘yicha argumentlarni o‘z ichiga olishi kerak. 
5.5. Pudratchi Buyurtmachining yozma talabiga binoan quyidagilarni o‘z zimmasiga oladi:
5.5.1. O‘z hisobidan Ishlardagi kamchiliklarni (nuqsonlarni) 5 (besh) ish kuni ichida bartaraf etish va Ishlarni Buyurtmachiga mazkur Shartnomada belgilangan tartibda qayta topshirish. Buyurtmachining kamchiliklarni (nuqsonlarni) bartaraf etish to‘g‘risidagi talablari Pudratchi uchun majburiy hisoblanadi;
5.5.2. Ishlar qiymatiga o‘zgartirishlar kiritish va dalolatnomadan ayrim turlarni chiqarib tashlash, agar bu ishlar bajarilmagan bo‘lsa yoki sifatsiz bajarilgan bo‘lsa. Shu bilan birga, Pudratchi O‘zbekiston Respublikasi Fuqarolik Kodeksining 671-moddasiga binoan, shu Kodeksning 382-moddasiga muvofiq, agar unga bog‘liq bo‘lmagan sabablarga ko‘ra ishlar qiymati smetadan kamida o‘n foizga oshgan bo‘lsa, smetani qayta ko‘rib chiqishni talab qilishga haqli.
5.5.3. Mazkur Shartnomani tuzish orqali Pudratchi Buyurtmachining e’tirozlarini, qarshi fikrlarini va ishlardagi kamchiliklarni (nuqsonlarni) bartaraf etish bo‘yicha talablarini to‘g‘rilashga rozilik bildiradi;
5.5.4. Agar Ishlarni qabul qilish jarayonida aniqlangan Ishlardagi kamchiliklar (nuqsonlar) belgilangan muddatda bartaraf etilmasa, Buyurtmachi Shartnomani ijro etishdan bosh tortishga hamda sifatsiz bajarilgan ishlar uchun jarima to‘lashni va tegishli Buyurtma bo‘yicha oldindan to‘langan summani qaytarishni talab qilishga haqli;
5.5.5. Tegishli Buyurtma bo‘yicha Ishlar bajarilgan Ishlarni topshirish-qabul qilish Dalolatnomasi har ikki Tomon tomonidan imzolangan paytdan boshlab Pudratchi tomonidan bajarilgan va Buyurtmachi tomonidan qabul qilingan hisoblanadi;
5.5.6. Pudratchi tomonidan bir tomonlama tartibda imzolangan bajarilgan Ishlarni topshirish-qabul qilish Dalolatnomasi (dalolatnomalari) yuridik kuchga ega emas;
5.5.7. Bajarilgan Ishlarni topshirish-qabul qilish Dalolatnomasining imzolanishi Pudratchini Ishlar qabul qilingandan so‘ng kafolat muddati doirasida aniqlangan kamchiliklar (nuqsonlar), shu jumladan yashirin kamchiliklar uchun javobgarlikdan ozod etmaydi.
6. PUDRATCHINING HUQUQ VA MAJBURIYATLARI
6.1. Pudratchi quyidagi huquqlarga ega:
6.1.1. Buyurtmachining roziligi bilan Ishlarni unga muddatidan oldin topshirish.
6.1.2. Mazkur Shartnoma bo‘yicha ayrim turdagi ishlarni (ishlarning bir qismini) bajarishga yordamchi pudratchilarni (subpodryadchilarni) faqat Buyurtmachining yozma roziligi bilan jalb qilish.
6.2. Pudratchi majbur:
6.2.1 Ishlarni belgilangan muddatlarda va tegishli sifatda, texnik topshiriqqa, loyiha hujjatlariga, Buyurtmachi talablariga va mazkur Shartnoma shartlariga muvofiq bajarish. Qurilish-montaj ishlarini bajarishda loyihadan chetga chiqishlarga yo‘l qo‘ymaslik.
6.2.2. Ishlarni o‘z materiallari va uskunalari yordamida bajarish. Agar ishlar Buyurtmachining materiallari va uskunalari yordamida bajarilsa, Pudratchi quyidagilarni o‘z zimmasiga oladi:
a) Buyurtmachi tomonidan taqdim etilgan materiallar va uskunalar, mazkur Shartnomaning 3-ilovasidagi shakl bo‘yicha Materiallarni qabul qilish-topshirish Dalolatnomasi asosida Pudratchiga beriladi, ulardan tejamkorlik va hisob-kitob bilan foydalanish.  
b) Ishlar yakunlangandan so‘ng foydalanilmagan materiallar qoldig‘ini, shuningdek, ishlarni bajarish uchun Buyurtmachi tomonidan taqdim etilgan uskunalarni mazkur Shartnomaning 4-ilovasidagi shakl bo‘yicha Buyurtmachiga qaytarish.
6.2.3. Ishlarni bajarishni boshlashdan oldin ishlatiladigan materiallar va uskunalarning namunalarini Buyurtmachi bilan kelishish. Sertifikatlar va boshqa zarur hujjatlarning nusxalarini, shuningdek, materiallar va uskunalarning namunalarini taqdim etish Pudratchi hisobidan amalga oshiriladi.
6.2.4. Ishlarni bajarish davomida Ishlar sifatining yomonlashishiga, Ishlar xavfsizligi va atrof-muhitni muhofaza qilish bo‘yicha talablarning buzilishiga olib kelishi mumkin bo‘lgan materiallar va uskunalardan foydalanishga yo‘l qo‘ymaslik. 
6.2.6. Agar materiallar va uskunalar majburiy sertifikatsiyadan o‘tkazilishi lozim bo‘lsa, sertifikatsiyadan o‘tkazmasdan materiallar va uskunalardan foydalanmaslik. Ishlatiladigan materiallar va uskunalarga muvofiqlik sertifikatlarining nusxalarini, Buyurtmachining talabiga binoan esa muvofiqlik sertifikatlarining asl nusxalarini taqdim etish. 
6.2.7. Ishlar bajarilgan hududni tozalashni amalga oshirish. Ishlarni bajarish davomida hosil bo‘lgan chiqindilarni olib chiqib ketishni ta’minlash. 
6.2.8. Mazkur Shartnomaning amal qilish muddati davomida mazkur Shartnoma bo‘yicha ishlarni bajarish uchun zarur bo‘lgan amaldagi litsenziyalar, yozma kelishuvlar va ruxsatnomalarga ega bo‘lish.
6.2.9. Ishlarni bajarishda yong‘in xavfsizligi, sanitariya va gigiyena, atrof-muhitni muhofaza qilish va ishlarni olib borish xavfsizligi qonunchiligi talablariga, boshqa majburiy me’yorlar va qoidalarga rioya qilish, ushbu talablar buzilganligi uchun vakolatli davlat organlari va uchinchi shaxslar oldida javobgar bo‘lish.
6.2.10. Loyihada hisobga olinmagan ishlarni bajarishga Buyurtmachining yozma roziligini olmasdan kirishmaslik, bunda shuni nazarda tutish kerakki, loyiha hujjatlarida hisobga olinmagan, Buyurtmachining yozma roziligisiz bajarilgan har qanday qo‘shimcha ishlar turlari uchun haq to‘lanmaydi.
6.3. Agar Pudratchi tomonidan qo‘riqlanadigan intellektual faoliyat natijalari yaratilsa, Pudratchi bunday natijalardan foydalanishga bo‘lgan mutlaq huquqlarni belgilangan tartibda Buyurtmachiga to‘liq hajmda, obyektni loyihalash, qurish va foydalanishda zarur bo‘lgan darajada, shu jumladan mutlaq huquqlarni boshqaga o‘tkazish to‘g‘risidagi shartnomalar, litsenziya va sublitsenziya shartnomalarini tuzish va ro‘yxatdan o‘tkazish orqali o‘tkazib berishi shart. Pudratchi ushbu majburiyatni Shartnoma har qanday asoslarga ko‘ra muddatidan oldin bekor qilingan taqdirda ham o‘z zimmasida saqlab qoladi.
7. BUYURTMACHINING HUQUQ VA MAJBURIYATLARI
7.1. Buyurtmachi quyidagi huquqlarga ega:
7.1.1. Pudratchi tomonidan bajarilayotgan Ishlarning borishi va sifatini istalgan vaqtda tekshirish.
7.1.2. Bajarilgan Ishlarni qabul qilishda va/yoki mazkur Shartnomada belgilangan kafolat muddati ichida ishlarda kamchiliklar aniqlanganda, ularni bartaraf etishni talab qilish.
7.1.3. Buyurtmachi ishlarni qabul qilishda Pudratchidan qonunchilikda nazarda tutilgan va shartnomada ko‘rsatilmagan talab qilinadigan hujjatlarni talab qilishga haqli.
7.1.4. Pudratchi tomonidan Ishlar mazkur Shartnoma shartlaridan chetga chiqqan holda bajarilganligi aniqlangan taqdirda, istalgan vaqtda mazkur Shartnomadan voz kechish va Pudratchidan mazkur Shartnomaning 9-bo‘limida nazarda tutilgan tartibda penya va jarima to‘lashni hamda mazkur Shartnoma bo‘yicha oldindan to‘lov summasini qaytarishni talab qilish.
7.2. Buyurtmachi majbur: 
7.2.1. Pudratchi xodimlarining Ishlar bajarilishi kerak bo‘lgan hududga kirishini ta’minlash.
7.2.2. Pudratchi tomonidan tegishli tarzda, mazkur Shartnoma va tegishli Buyurtma shartlariga muvofiq bajarilgan Ishlarni qabul qilish va haqini to‘lash.

8. MAXSUS SHARTLAR
8.1. Yashirin ishlarni ko‘zdan kechirish Buyurtmachining vakolatli vakili ishtirokida majburiy tartibda amalga oshiriladi va Ijro hujjatlari hujjatlar ro‘yxatiga muvofiq Yashirin ishlar Dalolatnomasi rasmiylashtiriladi. Ko‘zdan kechirishga tayyorlik to‘g‘risida Pudratchi Buyurtmachini kutilayotgan ko‘zdan kechirish sanasidan 3 (uch) kun oldin xabardor qiladi. 
8.2. Pudratchi aniqlangan paytdan boshlab 2 (ikki) kun ichida Buyurtmachini xabardor qilishi va undan yozma ko‘rsatmalar olgungacha quyidagi hollarda Ishlarni bajarishni to‘xtatib turishi shart:
a) Buyurtmachining Ishlarni bajarish usuli to‘g‘risidagi ko‘rsatmalarini bajarish Buyurtmachi uchun nomaqbul oqibatlarga olib kelishi mumkinligi aniqlanganda;
b) Pudratchiga bog‘liq bo‘lmagan, bajarilayotgan Ishlar sifatiga ta’sir qilishi mumkin bo‘lgan yoki Ishlarni Tomonlar kelishgan muddatda yakunlash imkoniyatini yo‘qqa chiqaradigan boshqa holatlar yuzaga kelganda.
8.4. Buyurtmachini mazkur Shartnomaning 8.2-bandida ko‘rsatilgan holatlar to‘g‘risida xabardor qilmagan yoki Buyurtmachining ko‘rsatmalarini kutmasdan ishni davom ettirgan Pudratchi, unga nisbatan yoki u tomonidan Buyurtmachiga nisbatan tegishli talablar qo‘yilganda ushbu holatlarga havola qilishga haqli emas.
8.5. Buyurtmachi mazkur Shartnomaning 8.1-8.4-bandlari buzilishi bilan bajarilgan ishlarni qabul qilish va haqini to‘lashdan bosh tortishga haqli. 
9. TOMONLARNING JAVOBGARLIGI
9.1. Ishlar o‘z vaqtida bajarilmaganligi, shuningdek Ishlarni bajarishdan bosh tortilganligi uchun Buyurtmachi Pudratchidan Buyurtma bo‘yicha bajarilmagan yoki o‘z vaqtida bajarilmagan Ishlar qiymatining 0,2% miqdorida har bir kechiktirilgan kun uchun penya to‘lashni talab qilishga haqli, lekin bu shartnoma umumiy summasining 20% idan oshmasligi kerak.
9.2. Bajarilgan ishlar topshirish-qabul qilish Dalolatnomasi asosida bajarilgan Ishlar haqi o‘z vaqtida to‘lanmaganligi uchun Pudratchi Buyurtmachidan kechiktirilgan to‘lov summasining 0,2% miqdorida har bir kechiktirilgan kun uchun penya to‘lashni talab qilishga haqli, lekin bu kechiktirilgan to‘lov summasining 20% idan oshmasligi kerak.
9.3. Jarimani undirish Tomonlarning huquqi hisoblanadi, lekin mazkur Shartnoma bo‘yicha so‘zsiz majburiyat hisoblanmaydi.
9.4. Tomonlar boy berilgan foyda ko‘rinishidagi zararlarni qoplash bo‘yicha javobgarlikni o‘z zimmalariga olmaydilar.
9.5. Buyurtmachi mazkur Shartnomani ijro etish davomida Pudratchi va uning yordamchi pudrat tashkilotlari xodimlariga yetkazilgan baxtsiz hodisalar va jarohatlar uchun javobgar emas.
9.6. Pudratchi quyidagilar uchun javobgardir:
a) olib borilayotgan Ishlarning xavfsizligi; 
b) atrof-muhitni muhofaza qilish va ishlarni olib borish xavfsizligi to‘g‘risidagi qonunchilik talablarining buzilishi uchun uchinchi shaxslar oldida; 
d) uning xodimlari tomonidan mehnat muhofazasi, texnika xavfsizligi va yong‘in xavfsizligi qoidalariga rioya qilinishi; 
e) mehnat muhofazasi, texnika xavfsizligi, ishlab chiqarish sanitariyasi, elektr va yong‘in xavfsizligi qoidalari buzilganligi uchun Buyurtmachi va Ishlar olib borilgan obyekt (hudud) egasi oldida;
f) Buyurtmachi tomonidan taqdim etilgan materiallar, uskunalar, butlovchi buyumlar, konstruksiyalar va tizimlarining saqlanmaganligi uchun.
10. NIZOLARNI KO‘RIB CHIQISH TARTIBI
10.1. Mazkur Shartnomadan kelib chiqadigan Tomonlar o‘rtasidagi nizolar Tomonlar o‘rtasida muzokaralar yo‘li bilan hal qilinishi lozim.
10.2. Muzokaralar yo‘li bilan hal etilmagan Tomonlar o‘rtasidagi nizolar Buyurtmachi joylashgan hududdagi sudda hal qilinishi lozim.
11. SHARTNOMANING AMAL QILISH MUDDATI VA UNI BEKOR QILISH SHARTLARI
11.1. Mazkur Shartnoma oxirgi Tomonlar imzolagan paytdan boshlab, ushbu Shartnomada ko‘rsatilgan ishlar yakunlangunga qadar amal qiladi.
11.2. Tegishli Buyurtma Tomonlar imzolagan paytdan boshlab kuchga kiradi va Tomonlar u bo‘yicha o‘z majburiyatlarini to‘liq bajargunga qadar amal qiladi. Bunda Shartnoma amal qilishining to‘xtatilishi Tomonlarning tegishli Buyurtma bo‘yicha majburiyatlarini to‘xtatmaydi.
11.3. Buyurtmachi quyidagi hollarda mazkur Shartnomaning (Buyurtmaning) kutilayotgan bekor qilinish sanasidan kamida 5 (besh) kalendar kun oldin Pudratchini yozma ravishda xabardor qilish orqali mazkur Shartnomani muddatidan oldin bekor qilishga haqli:
a) Pudratchi tomonidan mazkur Shartnoma shartlari buzilishi oqibatida. Bunday holda Buyurtmachi faqat haqiqatda bajarilgan va bajarilgan ishlarni topshirish-qabul qilish Dalolatnomasi bo‘yicha qabul qilingan ishlar qiymatini to‘laydi;
b) Pudratchi tomonidan mazkur Shartnoma bo‘yicha o‘z majburiyatlarining bajarilmasligi yoki lozim darajada bajarilmasligi bilan bog‘liq bo‘lmagan sabablarga ko‘ra. Bunday holda Buyurtmachi Pudratchi tomonidan haqiqatda bajarilgan va hujjatlar bilan tasdiqlangan Ishlar qiymatini boshqa har qanday to‘lovlarni amalga oshirish majburiyatisiz to‘laydi.
11.4. Pudratchi birinchi Buyurtma bo‘yicha Buyurtmachidan oldindan to‘lovni olgunga qadar mazkur Shartnomaning kutilayotgan bekor qilinish sanasidan kamida 15 (o‘n besh) kalendar kun oldin Buyurtmachini yozma ravishda xabardor qilish orqali mazkur Shartnomani muddatidan oldin bekor qilishga haqli. 

12. YENGIB BO‘LMAS KUCH HOLATLARI
12.1. Mazkur Shartnoma bo‘yicha o‘z majburiyatlarini bajarmagan yoki lozim darajada bajarmagan Tomon javobgarlikdan ozod qilinadi, agar u majburiyatni lozim darajada bajarish yengib bo‘lmas kuch, ya’ni ushbu sharoitlarda favqulodda va oldini olib bo‘lmaydigan holatlar (fors-major) oqibatida imkonsiz bo‘lib qolganligini isbotlasa. 
Yengib bo‘lmas kuch holatlariga (fors-major) quyidagilar kiradi:
- yong‘in, suv toshqini, zilzila, boshqa tabiiy ofatlar; 
- eksport va (yoki) importga blokada yoki embargo, 
- urush, harbiy harakatlar, terroristik aktlar; 
- O‘zbekiston Respublikasi Prezidenti va O‘zbekiston Respublikasi Hukumatining hujjatlari. 
12.2. Yengib bo‘lmas kuch holatlari (fors-major) yuzaga kelgan taqdirda, ularning ta’siriga uchragan Tomon bu haqda boshqa Tomonni bunday holatlar yuzaga kelgan paytdan boshlab 5 (besh) kalendar kun ichida xabardor qiladi.
12.3. Xabarnomada ko‘rsatilgan faktlar vakolatli davlat organlari tomonidan berilgan hujjatlar bilan tasdiqlanishi kerak. Bunday xabarnomaning yo‘qligi, shuningdek tegishli tasdiqlarning yo‘qligi Tomonni mazkur Shartnoma bo‘yicha majburiyatlarni bajarmaganlik yoki lozim darajada bajarmaganlik uchun javobgarlikdan ozod qilish asosi sifatida yuqorida ko‘rsatilgan har qanday holatlarga havola qilish huquqidan mahrum qiladi.
12.4. Yengib bo‘lmas kuch holatlari yuzaga kelganda Tomonlar darhol bir-birlari bilan muzokaralar o‘tkazadilar va yengib bo‘lmas kuch holatlari (fors-major) oqibatlarini tuzatish yoki bartaraf etish maqsadida ko‘rilishi zarur bo‘lgan choralarni kelishib oladilar. 
Bunday holda tegishli majburiyatlarning bajarilishi bunday holatlarning amal qilish muddatiga yoki ularning oqibatlari tugagunga qadar kechiktirilishi mumkin.
12.5. Agar yengib bo‘lmas kuch (fors-major) holatlari yoki ularning oqibatlari mazkur Shartnoma bo‘yicha majburiyatlarni bajarish imkonsizligini keltirib chiqarsa, Tomonlarning har biri mazkur Shartnomaning kutilayotgan bekor qilinish sanasidan 10 (o‘n) ish kuni oldin boshqa Tomonga yozma xabarnoma yuborgan holda mazkur Shartnomani bekor qilishga haqli.
Bunday holda Tomonlarning hech biri boshqa Tomondan yengib bo‘lmas kuch (fors-major) holatlari natijasida ko‘rilgan zararlarni qoplashni talab qilishga haqli emas.
Bunda Pudratchi Buyurtmachiga bajarilmagan majburiyatlar uchun u tomonidan to‘langan pul mablag‘larini qaytarishi, Buyurtmachi esa haqiqatda bajarilgan va bajarilgan ishlarni topshirish-qabul qilish Dalolatnomasi bo‘yicha qabul qilingan ishlar qiymatini to‘lashi shart.
13. KAFOLATLAR
13.1. Pudratchi bajarilgan Ishlarning va Ishlarni bajarishda u tomonidan foydalanilgan materiallar va uskunalarning tegishli sifatiga kafolat beradi.
13.2. Bajarilgan qurilish-montaj Ishlari natijasiga va Ishlarni bajarish jarayonida foydalanilgan materiallarga. 
Obyekt va uning tarkibiga kiruvchi uskunalar, materiallar, muhandislik tizimlari va ishlar tegishli tarzda ekspluatatsiya qilingan taqdirda, kafolat muddati tomonlar qurilishi tugallangan obyektni qabul qilish to‘g‘risidagi Dalolatnomani imzolagan kundan boshlab 12 (o‘n ikki) oyni tashkil etadi.
13.3. Buyurtmachi tomonidan kafolat muddati davomida Ishlarda kamchiliklar (nuqsonlar), shu jumladan yashirin kamchiliklar (nuqsonlar) aniqlangan taqdirda, Pudratchi Buyurtmachidan tegishli yozma xabarnoma olingan paytdan boshlab 5 (besh) ish kunidan ko‘p bo‘lmagan muddatda ularni o‘z hisobidan bartaraf etishi shart.
13.4. Pudratchining kafolat muddati davomidagi majburiyatlari Buyurtmachi tomonidan Kamchiliklarni (nuqsonlarni) bartaraf etish to‘g‘risidagi Dalolatnoma imzolangan paytdan boshlab bajarilgan hisoblanadi. 
14. MAXFIYLIK
14.1. Tomonlar Shartnomaning mazmuni, shuningdek, mazkur Shartnomani tuzish va ijro etish munosabati bilan Tomonlarning bir-biriga topshirgan barcha hujjatlari maxfiy hisoblanishi va Tomonlarning tijorat siri hisoblanishiga hamda boshqa Tomonning yozma roziligisiz oshkor qilinmasligiga kelishadilar. 
Yuqorida bayon etilgan qoidadan istisno O‘zbekiston Respublikasi qonunchiligiga muvofiq yuridik shaxsning tijorat sirini tashkil eta olmaydigan ma’lumotlardir.
14.2. Maxfiylikni saqlash bo‘yicha majburiyatlar mazkur Shartnomaning amal qilish muddati tugagandan so‘ng yoki u muddatidan oldin bekor qilingandan so‘ng keyingi 3 (uch) yil davomida o‘z kuchini saqlab qoladi.
14.3. Axborotning maxfiyligi to‘g‘risidagi shartni buzganligi uchun, bunday buzilishga yo‘l qo‘ygan Tomon, buning oqibatida yetkazilgan zararlarni qoplash ko‘rinishida javobgar bo‘ladi. Ushbu qoidalar Tomonlardan biri qayta tashkil etilganda uning huquqiy vorislari uchun, Tomonlardan biri tugatilganda esa – ikkinchi Tomon uchun qo‘llaniladi. 
Har bir Tomonning boshqa Tomon maxfiy axborotini himoya qilish usullari – ushbu Tomonning o‘z maxfiy axborotini himoya qilish usullaridan past bo‘lmasligi kerak. Tomonlarning hech biri boshqa Tomonning maxfiy axborotini har qanday uchinchi shaxslarga berishga yoki boshqa Tomonning maxfiy axboroti bilan har qanday uchinchi shaxslarni boshqa Tomonning yozma roziligisiz tanishtirishga haqli emas.


15. KORRUPSIYAGA QARSHI SHART
15.1. Tomonlar shartnoma tuzishda, shartnomaning amal qilish muddati davomida va ushbu muddat tugagandan so‘ng shartnoma bilan bog‘liq korrupsion harakatlarga yo‘l qo‘ymaslikka kelishib oladilar.
15.2. Tomonlar shartnomaning qo‘shimcha korrupsiyaga qarshi shartlarida belgilangan korrupsiyaning oldini olish choralarini tan oladilar va ularga rioya qilish bo‘yicha hamkorlikni ta'minlaydilar.
15.3. Har bir tomon shartnoma tuzishda bevosita o‘zi yoki uning ijro organlari, mansabdor shaxslari va xodimlari tomonidan shartnoma bilan bog‘liq munosabatlar to‘g‘risidagi qonunga zid ravishda pullar, moddiy qimmatliklar berilmaganligini, shartnoma tuzish uchun norasmiy pullar yoki boshqa moddiy qimmatliklarni olishga yo‘l qo‘yilmaganligini, taklif etilmaganligini, va'da qilinmaganligini, shuningdek moddiy yoki har qanday turdagi imtiyozlar, preferensiyalar olinmaganligini (kelajakda shunga o‘xshash harakatlarni amalga oshirish imkoniyati haqida taassurot qoldirilmaganligini) kafolatlaydi.
Tomonlar shartnoma doirasida o‘zlari jalb qilgan shaxslar (yordamchi pudrat tashkilotlari, agentlar va tomonlar nazorati ostidagi boshqa shaxslar) tomonidan yuqoridagi harakatlar sodir etilishiga yo‘l qo‘ymaslik bo‘yicha oqilona choralar ko‘radilar.
15.4. Tomonlar davlat xizmatchilari, siyosiy partiyalar, shuningdek o‘z ijro organlari, mansabdor shaxslari va xodimlari tomonidan bevosita yoki bilvosita (shu jumladan, uchinchi shaxslar orqali) har qanday shaklda quyidagi harakatlar sodir etilishiga yo‘l qo‘ymaydilar:
a) nazorat qiluvchi organlarning litsenziyalari va ruxsatnomalarini olish, soliqqa tortishni amalga oshirish, bojxona rasmiylashtiruvi, sudda ishni ko‘rib chiqish, qonunchilik jarayonida va boshqa sohalarda tijorat yoki boshqa xarakterdagi ustunlikni noqonuniy yo‘l bilan olish yoki saqlab qolish maqsadida yuqorida ko‘rsatilgan shaxslar foydasiga yoki o‘z foydasiga moddiy yoki nomoddiy naf olishni taklif qilish, va'da qilish, taqdim etish;
b) noqonuniy yo‘l bilan olingan daromadlarni legallashtirish, shuningdek, agar tomonlarga mulk jinoiy faoliyatdan olingan daromad ekanligi ma'lum bo‘lsa, uni o‘tkazish, mulkka aylantirish yoki ayirboshlash orqali uning kelib chiqishiga qonuniy tus berish, bunday pullar yoki boshqa mulkning haqiqiy xususiyatini, manbasini, joylashgan joyini, tasarruf etish usulini, ko‘chirilishini, pul mablag‘lariga yoki boshqa mulkka bo‘lgan haqiqiy egalik huquqlarini yoki uning egasini yashirish;
d) korrupsiyaviy huquqbuzarlikni sodir etish uchun ta'magirlik qilish, undash, tahdid qilish yoki bosim o‘tkazish. Bir tomon ikkinchi tomonni va vakolatli davlat organlarini shunga o‘xshash faktlar to‘g‘risida darhol xabardor qilishi kerak.
15.5. Tomonlar tovarlar, xizmatlar va ishlarni realizatsiya qilish va topshirishda, bitimlar tuzish bo‘yicha muzokaralar o‘tkazishda, litsenziyalar, ruxsatnomalar va ruxsat berish xususiyatiga ega boshqa hujjatlarni olishda yoki tomonlar manfaatlarida boshqa harakatlarni amalga oshirishda tomonlar nazorati ostida bo‘lgan va ularning nomidan harakat qiluvchi shaxslarga (shu jumladan, yordamchi pudratchilar, agentlar, savdo vakillari, distribyuterlar, yuristlar, buxgalterlar, ular nomidan harakat qiluvchi boshqa vakillar) nisbatan quyidagi harakatlarni amalga oshirishlari kerak:
- korrupsion harakatlarga yo‘l qo‘ymaslik zarurligi va korrupsion harakatlarga nisbatan murosasizlik to‘g‘risida ko‘rsatmalar va tushuntirishlar berish;
- ulardan korrupsion harakatlarni amalga oshirish uchun vositachi sifatida foydalanmaslik;
- ularni ishga faqat tomonning kundalik faoliyati jarayonidagi ishlab chiqarish zaruratidan kelib chiqqan holda jalb qilish;
- ularga qonunchilik doirasida ko‘rsatilgan xizmatlar uchun belgilangan to‘lov miqdoridan oshadigan asossiz to‘lovlarni amalga oshirmaslik.
15.6. Tomonlar qo‘shimcha korrupsiyaga qarshi shartlar doirasida belgilangan majburiyatlarning buzilishi faktlari to‘g‘risida xabar berilganda, o‘z nazorati ostida bo‘lgan va o‘z nomidan harakat qiluvchi shaxslarga bosim o‘tkazmaslikni kafolatlaydilar.
15.7. Agar bir tomonga ikkinchi tomonning qo‘shimcha korrupsiyaga qarshi shartlarning 15.4 va 15.5-bandlarida ko‘rsatilgan majburiyatlarni buzishga yo‘l qo‘yganligi ma'lum bo‘lsa, ushbu tomon bu haqda darhol ikkinchi tomonni xabardor qilishi va ikkinchi tomondan oqilona muddat ichida tegishli choralar ko‘rishni talab qilishi, shuningdek amalga oshirilgan ishlar to‘g‘risida ma'lumot taqdim etishi kerak.
Agar ikkinchi tomon birinchi tomonning talabiga binoan oqilona muddat ichida tegishli choralarni ko‘rmasa yoki ko‘rib chiqish natijalari to‘g‘risida xabardor qilmasa, birinchi tomon harakatni to‘xtatib turishga, mazkur shartnomani bir tomonlama tartibda bekor qilishga va hujjatlar bilan tasdiqlangan zararni talab qilishga haqli.
16. YAKUNIY SHARTLAR
16.1. Tomonlar mazkur Shartnomani tuzish va undan kelib chiqadigan barcha majburiyatlarni bajarish uchun korporativ vakolatlarga va barcha zarur ruxsatnomalarga (shu jumladan ishtirokchilarning roziligiga) ega ekanliklarini, ular olinganligi va (yoki) rasmiylashtirilganligi hamda to‘liq kuch va amalga ega ekanligini tasdiqlaydilar va kafolatlaydilar. 
16.2. Tomonlar tomonidan mazkur Shartnomaning tuzilishi va ijro etilishi hamda unda nazarda tutilgan harakatlar quyidagilarga zid kelmaydi va kelajakda ham zid kelmaydi: 
- har qanday qonunga, biror-bir davlat organining buyrug‘iga, farmoyishiga, sud qaroriga, ajrimiga yoki qaroriga, yoki qonunchilik hujjatiga, qoidaga yoki unga nisbatan qo‘llaniladigan boshqa me'yoriy-huquqiy hujjatga;
- Pudratchining va (yoki) uning ta'sischilarining ta'sis hujjatlariga yoki biror-bir ichki lokal huquqiy hujjatlariga;
-  Pudratchiga yoki uning ta'sischilariga, yoki Pudratchining har qanday aktiviga, yoki uning ta'sischilarining har qanday aktivlariga tatbiq etiladigan har qanday kelishuv yoki hujjatga.
16.3. Pudratchi mazkur bilan korrupsiyaga qarshi qonunchilik talablariga rioya qilish va mazkur Shartnoma bo‘yicha o‘z huquqlari yoki majburiyatlari munosabati bilan korrupsiyaga qarshi qonunchilik normalarini buzishi mumkin bo‘lgan hech qanday harakatlarni amalga oshirmaslik, shu jumladan (lekin cheklanmagan holda) har qanday jismoniy yoki yuridik shaxslarga, shu jumladan (lekin cheklanmagan holda) tijorat tashkilotlariga, hokimiyat va o‘zini o‘zi boshqarish organlariga, davlat xizmatchilariga, xususiy kompaniyalar va ularning vakillariga noqonuniy to‘lovlarni, shu jumladan (lekin cheklanmagan holda) pul yoki boshqa har qanday shakldagi poralarni taklif qilish, sanksiyalash, va'da qilish va amalga oshirishni sodir etmaslik majburiyatini oladi.
Pudratchi tomonidan ushbu bandning birinchi xatboshisida ko‘rsatilgan majburiyatlar buzilgan taqdirda, Buyurtmachi mazkur Shartnomani ijro etishdan bir tomonlama suddan tashqari tartibda voz kechish huquqiga ega. Buyurtmachi ushbu bandga muvofiq Shartnoma bekor qilinganligi munosabati bilan Pudratchiga zararlarni qoplamaydi.
16.4. Shartnomaga kiritilgan barcha o‘zgartirish va qo‘shimchalar, agar ular yozma ravishda rasmiylashtirilgan va Tomonlarning tegishli vakolatli vakillari tomonidan imzolangan bo‘lsa, haqiqiy hisoblanadi.
16.5. Tomonlarning hech biri mazkur Shartnoma bo‘yicha o‘z huquq va majburiyatlarini uchinchi tomonga boshqa Tomonning yozma roziligisiz o‘tkazishga haqli emas..
16.6. O‘z manzili, shuningdek bank va boshqa rekvizitlari o‘zgargan taqdirda, har bir Tomon ular o‘zgargan paytdan boshlab 5 (besh) kalendar kun ichida bu haqda boshqa Tomonni xabardor qilishi shart. Ko‘rsatilgan majburiyat bajarilmagan taqdirda, avvalgi rekvizitlar bo‘yicha ijro etish mazkur Shartnoma doirasida majburiyatlarning tegishli ijrosi deb hisoblanadi.
16.7. Mazkur Shartnomada nazarda tutilmagan barcha hollarda Tomonlar O‘zbekiston Respublikasining amaldagi qonunchiligiga amal qiladilar.
16.8. Mazkur Shartnomaning barcha Ilovalari uning ajralmas qismi hisoblanadi. 
16.9. Tomonlarning bir-biriga mazkur Shartnomaga muvofiq yoki u bilan bog‘liq holda yuboradigan barcha xabarlari va bildirishnomalari rus yoki o‘zbek tilida tuzilishi va quyidagi usullarda yuborilishi kerak:
a) mazkur Shartnoma Tomonining vakolatli vakiliga yoki har qanday xodimiga qabul qilib olinganligi to‘g‘risida tilxat olgan holda shaxsan topshiriladi;
b) bunday imkoniyat bo‘lmaganda, topshirilganligi to‘g‘risida bildirishnoma bilan buyurtma xat orqali yuboriladi;
v) elektron pochta orqali yuboriladi.
16.10. Mazkur Shartnoma Tomonlarning xohishiga ko‘ra rus tilida, bir xil yuridik kuchga ega bo‘lgan ikki nusxada tuzilgan.
Ilovalar:
1. Texnik talablar;
2. Buyurtma shakli;
3. Materiallar va uskunalarni qabul qilish-topshirish dalolatnomasi shakli;
4. Materiallarni Buyurtmachiga qaytarish dalolatnomasi shakli.
17. Tomonlarning yuridik manzillari, bank rekvizitlari va imzolari:

	«Pudatchi»
ООО “*******”

Manzil:*********___________
H/R: *********
Bank: ***********
MFO: *******
STIR: ********
OKED: ********
Tel.: **********
QQS to‘lovchi ro‘yxatga 
olish kodi: **********

	«Buyurtmachi»
ООО «TELECOM SOFT»

Manzil: Jizzax viloyati, Mirzo-Ulug‘bek tumani, Sayram ko‘chasi, 7-tor ko‘cha, 4-uy
H/R: 2020 8000 2057 0261 0001
Bank: «Алока Банк» г. Ташкент 
МFO: 00401
STIR: 310 778 664
OKED: 62010
Tel.: (71) 100-35-10
QQS to‘lovchi ro‘yxatga 
olish kodi: 326 020 234 236



	«Pudratchi»:
ООО “********”
Direktor

__________________ /*********./

                                      

	«Buyurtmachi»:
ООО «TELECOM SOFT»
Bosh Direktor

__________________ /___________./

                                   





1- ilova
20__-yil “__”-______ dagi
___-sonli shartnomaga

TEXNIK TALABLAR
Jizzax viloyatidagi chorrahalarda yo‘l harakati qoidabuzarliklarini aniqlovchi texnik vositalar majmualari va yo‘llarda svetofor orqali tartibga solishni tashkil etish va joriy qilish bo‘yicha qurilish-montaj hamda sozlash va ishga tushirish ishlarini bajarish.

1. Ishlarning nomi
Jizzax viloyatidagi chorrahalarda yo‘l harakati qoidabuzarliklarini aniqlovchi texnik vositalar majmualari va yo‘llarda svetofor orqali tartibga solishni tashkil etish va joriy qilish bo‘yicha qurilish-montaj hamda sozlash va ishga tushirish ishlarini bajarish.. 

Ishlar hajmi
Jizzax viloyatidagi 35 ta chorraha. 
Ushbu Texnik topshiriqning 1-ilovasida uch turdagi chorrahalar (X, T, I simon) bo‘yicha ishlar hajmi qaydnomasi ko‘rsatilgan. 
Chorrahalarning Loyiha smeta hujjatlari va ekspertiza xulosasi 2-ilovada keltirilgan. Texnik topshiriqning 3-ilovasida ko‘rsatilgan asosiy materiallar va uskunalar Buyurtmachi tomonidan taqdim etiladi. 
Boshlang‘ich narx quyidagi komponentlarni o‘z ichiga oladi: ishchilarning ish haqi, qurilish mashinalari va mexanizmlari harajati, pudratchi tomonidan ishlatilgan qurilish materiallari, transport xarajatlari va pudratchining boshqa xarajatlari (QQS bilan). 
Bajarilgan ishlar dalolatnomasini taqdim etishda ishlar hajmining umumiy qiymati ishtirokchi tanlov taklifida ko‘rsatgan narxdan oshib ketmaslik sharti bajarilishi kerak. 
Chorraha turi bo‘yicha ishlar hajmi ekspertizadan o‘tgan loyiha smeta hujjatlariga asosan belgilanadi.
2. Ishlarni xarid qilishdan maqsad
Yo‘l tarmog‘ida svetofor orqali tartibga solishni va yo‘l harakati qoidabuzarliklarini foto-video qayd etish avtomatlashtirilgan tizimini o‘rnatishni tashkil etish. 
3. Moliyalashtirish manbai
Buyurtmachining o‘z mablag‘lari.
4. Ishlar bajarilish manzili
Jizzax viloyati bo‘yicha. Chorrahalarning joylashuvi va turlari 2-ilovada keltirilgan.
5. Ishlarning texnik xususiyatlariga oid talablar
Tegishli organlar bilan barcha kelishuvlar va ruxsatnomalar Pudratchi tomonidan olinishi kerak;

Pudratchi:
-	obyektlar bo‘yicha telekommunikatsiya va elektr tarmoqlariga ulanish ishlarini amalga oshiradi;
Buyurtmachi materiallarini yetkazib berish bo‘yicha transport logistikasi Pudratchi tomonidan amalga oshiriladi.

Yo‘lning har bir yo‘nalishidagi bo‘laklar soni – joylashuvga qarab 1 va undan ortiq, yo‘l bo‘laklarining kengligi – 3 metrdan 4,5 metrgacha.

Ishlarni topshirish barcha bosqichlar uchun materiallar hisob-fakturalari va bajarilgan ishlar dalolatnomalari bilan amalga oshiriladi.
Jelezobeton konstruksiya qismida quyidagilarni inobatga olish lozim:

•	Metall tayanch ostiga o‘rnatiladigan beton poydevor (fundament) hisob-kitobini normalarga muvofiq, shu jumladan shamol yuki va qurilmalar og‘irligini hisobga olgan holda bajarish.

Svetoforlar va svetofor hamda yo‘l harakati qoidabuzarliklarini qayd etuvchi maxsus avtomatlashtirilgan dasturiy-texnik majmualar uchun:
•	Fotoqayd etish qurilmalari uchun qatnov qismida o‘rnatiladigan «Г»-simon metall konstruksiya: yo‘l yuzasidan balandligi kamida 6 metr, chiqish qismi (vilet) 3 metrdan 11 metrgacha va yuk ko‘tarish qobiliyati 100 kg;

•	Svetofor uchun qatnov qismida o‘rnatiladigan «I»-simon metall konstruksiya: (avtomobil yo‘li sathidan) balandligi kamida 4.5 metr, 50 kg yukni ko‘tarishga qodir;

•	Piyodalar o‘tish joyi uchun o‘rnatiladigan «I»-simon metall konstruksiya: balandligi kamida 3,3 metr (shosse sathi), 50 kg yukni ko‘tarishga qodir;

•	Ko‘chalar qatnov qismida fotoqayd etish qurilmalari uchun o‘rnatiladigan metall konstruksiya to‘xtash chizig‘idan (stop-liniya) 25-30 metr masofada joylashtiriladi.

•	Metall tayanchlarning yon tomonida 4 metr balandlikda telekommunikatsiya shkafi o‘rnatilishi kerak.

Telekommunikatsiya quvuri va OTAL qismini qurishda quyidagilarni inobatga olish lozim:

•	Kabel trassalarini, jelezobeton o‘tish kabel quduqlarini o‘rnatgan holda, yer osti variantida bajarish – yo‘lning qatnov qismi ostida kamida 0,6 m chuqurlikda (loyiha hujjatlarida aniqlashtiriladi);

•	Markaziy telekommunikatsiya shkafidan metall tayanchlarda o‘rnatilgan shkafgacha polietilen quvurlar orqali OTAL va elektr kabellarini yotqizish uchun kanallar qurish, kabellarni yotqizish uchun (КВКЦ) yoki (ККС-1) qudug‘ini qurish (Г-simon va I-shaklidagi metall konstruksiyalar uchun).

Elektr ta’minoti qismida quyidagilarni inobatga olish lozim:

•	O‘rnatilayotgan elektr shkafini elektr bilan ta’minlash uchun tashqi quduqqacha elektr uzatish liniyasini tortish. Metall konstruksiya tayanchiga o‘rnatilgan stoyka ichidagi qurilmalarga elektr ta’minoti liniyalarini tortish (Г-simon metall konstruksiyalar uchun);

•	O‘rnatilayotgan metall konstruksiyalar, shkaflar va boshqa montaj qilinadigan qurilmalarni yerga ulash (заземление) va yashindan himoya qilish tizimlarini bajarish;

•	Chorrahada o‘rnatilgan metall konstruksiyalarda telekommunikatsiya qurilmalarini elektr bilan ta’minlash va montaj qilish, shu jumladan avtomatlar, rozetkalar va yerga ulash uchun plankalarni ta’minlash (Г-simon metall konstruksiyalar uchun);

•	Asosiy shkafga elektr hisoblagich o‘rnatish (Г-simon metall konstruksiyalar uchun);


•	 Loyiha jarayonida elektr jihozlari uchun zarur elektr yuklamani normalarga muvofiq hisoblab ko‘rsatish, shuningdek, kuch (силовой) qismini ishlab chiqishda foydalaniladigan avtomatlar, elektr shkaflar va elektr kabellarning turi va sonini hisoblash.

Loyihada ko‘zda tutilgan barcha qurilma va uskunalarni o‘rnatish va montaj qilish Pudratchi tomonidan amalga oshiriladi.

Pudratchi barcha o‘rnatilgan kameralar va hamroh qurilmalarni sozlaydi.

Chorrahadagi svetoforlarni raqamlashtirishni o‘rgangan holda, svetoforlar va svetofor kontrollerlarini tartibga solishni (regulirovka) amalga oshiradi.

Bajarilgan ishlarni qabul qilish Buyurtmachi tomonidan tayinlangan komissiya tomonidan, ushbu texnik topshiriq va loyiha-smeta hujjatlarida ko‘zda tutilgan alohida va barcha ishlar yakunlangandan so‘ng – KMK 3.01.04-04 «Tugallangan qurilish loyihalarini qabul qilish. Asosiy qoidalar»ga asosan amalga oshiriladi va tegishli hujjatlar bilan rasmiylashtiriladi. 
6. Ishlarni bajarishda Pudratchiga qo‘yiladigan talablar 
1.1. Pudratchi buyurtmachiga svetoforlarning o‘rnatish rejasi sxemasi, obyektlarning joylashuvi, elektr sxemalari va svetofor kontrolleriga ulanishni o‘z ichiga olgan loyiha hujjatlarini taqdim etishi shart.
 
1.2. Loyiha hujjatlari vakolatli organlar, shu jumladan Davlat yo‘l harakati xavfsizligi inspeksiyasi (YHXB) va boshqa organlari bilan kelishilgan bo‘lishi kerak.

2.1. Qurilish vaqtida mehnat muhofazasi va atrof-muhitni muhofaza qilish me’yorlariga rioya qilinishi kerak. 

2.2. Pudratchi svetoforlar uchun poydevorlar va svetofor anker bloklarini o‘rnatilishini sifatli va mustahkam, shu jumladan korroziyadan himoyalashni ta’minlashi shart. 

2.3. Kabellarni yotqizish me’yorlarga muvofiq, yer osti kommunikatsiyalari yoki maxsus himoya kanallaridan foydalangan holda bajarilishi kerak. 

2.4. Ishlar olib borilayotgan davrda yo‘l harakatini vaqtincha tartibga solishni ta’minlash.

3.1. Pudratchi o‘rnatilgan uskunalar bo‘yicha to‘liq sinov tsiklini, shu jumladan tizimning real sharoitlarda ishlash qobiliyatini tekshirishni o‘tkazishi shart. 

3.2. Obyektlarni foydalanishga topshirish barcha tomonlar imzolagan qabul qilish-topshirish dalolatnomasi bilan tasdiqlanishi kerak. 

3.3. Pudratchi tomonidan Buyurtmachi xodimlarini o‘rnatilgan uskunalardan foydalanish va ularni ekspluatatsiya qilish uchun foydalanish va o‘rnatish qoidalarini o‘rgatishi shart. 

4.1. Pudratchi Buyurtmachiga to‘liq ijro hujjatlarini, shu jumladan pudratchi tomonidan olingan uskunalar pasportlari, foydalanish yo‘riqnomalari va texnik hisobotlarni taqdim etishi shart. 

4.2. Ishlarning barcha bosqichlari loyihaning bajarilishi to‘g‘risidagi muntazam hisobotlar bilan birga olib borilishi kerak. 
5.1. To‘lov shartnoma va bajarilgan ishlar hajmiga muvofiq bosqichma-bosqich amalga oshiriladi.


7. Ishlarga qo‘yiladigan maxsus talablar, shuningdek texnik tartibga solish sohasidagi me’yoriy hujjatlarga va ularning asoslariga rioya qilish talablari.
Atrof-muhitni muhofaza qilish bo‘yicha talablar: 
Atrof-muhitni muhofaza qilish, ekologik xavfsizlik tadbirlarini ko‘zda tutish, amaldagi me’yoriy hujjatlarga muvofiq sanitariya va yong‘inga qarshi norma va qoidalarga rioya qilish. 
Qabul qilinayotgan loyiha yechimlarining energiya samaradorligini ta’minlashga oid talablar: 
Ishlarni bajarishda O‘zRning energiya tejash va energiya samaradorligini oshirish sohasidagi qonunchiligi va me’yoriy-huquqiy hujjatlariga amal qilish. 
Fuqaro muhofazasi va favqulodda vaziyatlarning oldini olish bo‘yicha muhandislik-texnik tadbirlarni ishlab chiqishga oid talablar: 
Ishlarni bajarish vaqtida me’yoriy hujjatlar talablariga va Favqulodda vaziyatlar boshqarmasi (FVB) texnik shartlariga amal qilish.

Tomonlar imzosi:
	«Pudratchi»:
ООО “********”
Direktor

__________________ /*********./

                                      

	«Buyurtmachi»:
ООО «TELECOM SOFT»
Bosh Direktor

__________________ /___________./

                                   





























2- ilova
20__-yil “__”-______ dagi
___-sonli shartnomaga
FORMA

____ sanadagi __-sonli shartnomaga
____- sonli BUYURTMA


Toshkent sh.                                								“__” ________ 20__y.

Ustav asosida faoliyat yurituvchi keyingi o‘rinlarda «Pudratchi» deb ataluvchi __________ Mas’uliyati cheklangan jamiyati direktori ________, bir tomondan va Ustav asosida faoliyat yurituvchi keyingi o‘rinlarda «Buyurtmachi» deb ataluvchi «TELECOM SOFT» Mas’uliyati cheklangan jamiyati Bosh direktori ____________ tomonidan, keyingi o‘rinlarda, birgalikda «Tomonlar», alohida esa «Tomon» deb ataluvchilar, quyidagi buyurtmani tuzdilar:
1. Pudratchi Ishlarni bajarish majburiyatini, Buyurtmachi esa mazkur Shartnoma shartlariga muvofiq ularning natijasini qabul qilish va haqini to‘lash majburiyatini oladi.

	Loyiha nomi

	Ishlar bajariladigan chorrahalar

	№
	Ish turlari nomi
	ID
	Chorraxa turi 
	Geolokatsiya
	Obyekt manzili 




2.  Mazkur Buyurtma bo‘yicha Ishlarning dastlabki summasi QQS bilan _____ (______) so‘mni tashkil etadi.
3.  Buyurtma summasining 10% miqdoridagi oldindan to‘lov, ya'ni ________________________ Buyurtma Tomonlar o‘rtasida imzolangandan so‘ng 5 (besh) bank kuni ichida amalga oshiriladi.
4. Tegishli Buyurtma bo‘yicha to‘lov mazkur Shartnomaning 2.3.2., 2.3.3., 2.3.4-kichik bandlari asosida amalga oshiriladi.

5. Mazkur Buyurtma Shartnomaning ajralmas qismi hisoblanadi va Tomonlar imzolagan kundan boshlab kuchga kiradi. Har bir Tomon uchun bittadan, bir xil yuridik kuchga ega bo‘lgan ikki nusxada tuzildi.
6. Qolgan barcha holatlarda Tomonlar Shartnoma shartlariga amal qiladilar.

	Pudratchidan:

____________________ F.I.Sh.
«___» ___________ 20    г.
	Buyurtmachidan:

  ____________________ F.I.Sh.
 «___» ___________ 20    г.



Tasdiqlaymiz:
Tomonlar imzosi:
	«Pudratchi»:
ООО “********”
Direktor

__________________ /____________./

                                      

	«Buyurtmachi»:
ООО «TELECOM SOFT»
Bosh Direktor

__________________ /___________./

                                   





3- ilova
20__-yil “__”-______ dagi
___-sonli shartnomaga
___-sonli DALOLATNOMA
materiallar va uskunalarni qabul qilish-topshirish bo‘yicha
____ sanadagi __-sonli shartnoma asosida.
Toshkent sh.                                							“__” ________ 20__y.

Biz quyida imzo chekuvchilar, ____________________________ , bundan buyon «Buyurtmachi» deb ataluvchi «TELECOM SOFT» MChJ va ___________________ dagi № ___ shartnoma asosida faoliyat yurituvchi keyingi o‘rinlarda «Pudratchi» deb ataluvchi ООО “______”direktori __________   ushbu dalolatnomani tuzdik shunga ko‘ra, Buyurtmachi (ishlar nomi) bo‘yicha ishlarni bajarish uchun quyida sanab o‘tilgan materiallar va uskunalarni topshiradi, Pudratchi esa qabul qilib oladi.
	№ 
	Uskunalar/materiallar nomi
	O‘lchov birligi
	Miqdori
	QQSsiz 1 birlik narxi so‘mda
	QQSsiz qiymati so‘mda

	 
	
	 
	 
	
	

	
	
	
	
	
	

	
	
	
	
	


Materiallar va uskunalar Buyurtmachi – «TELECOM SOFT» MChJ mulki hisoblanadi. 

“Buyurtmachi”
 «TELECOM SOFT» MChJ			____________________                    _____________________
                                                                                          Imzo                                                M.P
Topshirdi:
Omborchi:

___________________________
 «Pudratchi»
«______________» MChJ                                    ______________________            ________________ 
				                                        Imzo                                                M.P
Qabul qildi:
_____________   ___________________                  		
       Imzo                                                                                                      

Tasdiqlaymiz
Tomonlar imzosi:
	«Pudratchi»:
ООО “********”
Direktor

__________________ /____________./

                                      

	«Buyurtmachi»:
ООО «TELECOM SOFT»
Bosh Direktor

__________________ /___________./

                      




4- ilova
20__-yil “__”-______ dagi
___-sonli shartnomaga
___-sonli DALOLATNOMA
materiallar va uskunalarni qaytarish bo‘yicha
____ sanadagi __-sonli shartnoma asosida.
Toshkent sh.                                							“__” ________ 20__y.

Biz quyida imzo chekuvchilar, ____________________________ , bundan buyon «Buyurtmachi» deb ataluvchi «TELECOM SOFT» MChJ va ___________________ dagi № ___ shartnoma asosida faoliyat yurituvchi keyingi o‘rinlarda «Pudratchi» deb ataluvchi ООО “______” direktori __________  ushbu dalolatnomani tuzdik shunga ko‘ra, Pudratchi (ishlar nomi) bo‘yicha qurilish montaj ishlaridan qolgan materiallar va uskunalarni topshiradi.
	№ 
	Uskunalar/materiallar nomi
	O‘lchov birligi
	Miqdori
	QQSsiz 1 birlik narxi so‘mda
	QQSsiz qiymati so‘mda

	
	
	
	
	
	


   Materiallar va uskunalar Buyurtmachi – «TELECOM SOFT» MChJ mulki hisoblanadi. 

“Buyurtmachi”
 «TELECOM SOFT» MChJ			____________________                    _____________________
                                                                                          Imzo                                                M.P
Topshirdi:
Omborchi:

___________________________
 «Pudratchi»
«______________» MChJ                                    ______________________            ________________ 
				                                        Imzo                                                M.P
Qabul qildi:
_____________   ___________________                  		
       Imzo                                                                                                      

Tasdiqlaymiz
Tomonlar imzosi:
	«Pudratchi»:
ООО “********”
Direktor

__________________ /____________./

                                      

	«Buyurtmachi»:
ООО «TELECOM SOFT»
Bosh Direktor

__________________ /___________./

